कहा- ये खुलासा नवाज ने अपनी बायोग्राफी में किया..बेटी पढ़ेगी तो क्या सोचेगी
Nawazuddin Siddiqui Aaliya Siddiqui Case Update - नवाजुद्दीन सिद्दीकी से अलग रहने वाली उनकी वाइफ आलिया सिद्दीकी एक बार फिर बरस पड़ी है। आलिया ने कहा कि नवाज सरेआम अपने पिछले अफेयर्स के बारे में बातें करते हैं।
नवाजुद्दीन सिद्दीकी से अलग रहने वाली उनकी वाइफ आलिया सिद्दीकी एक बार फिर बरस पड़ी हैं। आलिया ने कहा कि नवाज सरेआम अपने पिछले अफेयर्स के बारे में बातें करते हैं। उन्हें समझ नहीं आता कि उनकी बेटी बड़ी हो गई है। उसके दिमाग पर अपने पिता की बात सुनकर क्या असर पड़ेगा।
आलिया ने कहा कि नवाज अपनी बायोग्राफी में लिखते हैं कि उन्होंने एक फीमेल वेटर के साथ रात गुजारी। बुक में ये सब लिख कर नवाज अपने आप को महान बनते हैं। हालांकि वे ये बात भूल जाते हैं कि उनकी बेटी अपने पिता के बारे में क्या सोचेगी।
जब बेटी अपने पिता के बारे में ये सब पढ़ेगी तो क्या सोचेगी
आलिया सिद्दीकी बिग बॉस OTT के दूसरे सीजन में बतौर कंटेस्टेंट नजर आई थीं। हालांकि घर में उनका सफर ज्यादा दिन नहीं चल सका। शो में उन्हें सलमान खान की तरफ से फटकार भी सुनने को मिली। अब इंटरनेट पर एक वीडियो वायरल हो रहा है, जिसमें आलिया अपने पति नवाजुद्दीन सिद्दीकी पर नाराजगी जाहिर कर रही हैं।
आलिया ने एबीपी न्यूज से बात करते हुए कहा- नवाज ने अपनी बुक में लिखा कि उन्होंने एक फीमेल वेटर के साथ रात बिताई थी। जब उनकी बेटी ये सब पढ़ेगी कि क्या सोचेगी। वो तो यही सोचेगी ना कि उसका पिता एक फीमेल वेटर के साथ सो गया क्योंकि उसका मन कर रहा था।
नवाज अपने साथ रिलेशन में रहीं महिलाओं को भी बदनाम कर रहे
आलिया ने आगे कहा- आप ये सब बातें पूरी दुनिया में बताकर महान बनना चाह रहे हैं। ये महानता नहीं है। दुनिया में कई लोग ऐसा काम करते हैं लेकिन वो इस चीज को छिपाते हैं।
आप अपने साथ उन औरतों को भी बदनाम कर रहे हैं जो आपके साथ रिलेशनशिप में रहीं। ये जानते हुए कि आपकी मानसिकता क्या है, तब भी वो औरतें आपके साथ रिलेशनशिप में रहीं, और आप उन्हें पब्लिकली बदनाम कर रहे हैं।
बिग बॉस के घर से निकलने के बाद सलमान पर की थी टिप्पणी
आलिया सिद्दीकी ने बिग बॉस के घर से निकलने के बाद सलमान खान पर टिप्पणी की थी। आलिया ने कहा कि सलमान इस शो में सिर्फ उन्हीं लोगों को सपोर्ट करते हैं, जो उनके करीबी होते हैं।
घर से बाहर आने के बाद आलिया सिद्दीकी ने DNA से बातचीत में कहा, 'मैंने घर में अपने बारे में (निजी जीवन) बात कर ली, लेकिन उसके लिए मुझे टारगेट करना समझ नहीं आया।' आलिया से पूछा गया कि क्या उन्हें लगता है कि सलमान शो में पक्षपात करते हैं।
जवाब में आलिया ने कहा, '100%, सलमान हमेशा उन्हीं का साथ देंगे जो उनके इर्द-गिर्द हों। एक स्टार हमेशा दूसरे स्टार को ही सपोर्ट करेगा।'
दरअसल सलमान ने आलिया से कहा था कि वे अपने पति नवाजुद्दीन को लेकर कोई भी बात शो में नहीं करेंगी। सलमान के इस फटकार के बाद आलिया को इविक्शन का सामना करना पड़ा।